Segir verulega fækkun nemenda fyrirsjáanlega í framhaldsskólunum Fjölbrautaskóli Vesturlands á Akranesi hefur gengið í gegnum nokkrar breytingar . Nemendum fækkaði við skólann þegar tveir aðrir framhaldsskólar voru settir á fót á Vesturlandi ; Fjölbrautaskóli Snæfellinga í Grundarfirði 2004 og Menntaskóli Borgarfjarðar í Borgarnesi 2006 . Í dag eru um 85% af nemendum Fjölbrautaskóla Vesturlands frá Akranesi og úr Hvalfjarðarsveit . Atli Harðarson skólameistari FVA segir í viðtali sem birtist við hann í Skessuhorni i dag að skólinn hafi þurft að glíma við stöðugar niðurskurðarkröfur eftir að kreppan skall á fyrir fimm árum . Því hafi verið mætt með aðhaldi og sparnaði . Ekki er lengur boðið upp á dýrustu valáfangana sem áður voru við skólann . Það voru fög sem kveiktu oft áhuga nemenda á því að leggja fyrir sig frekara nám í iðn - og tæknigreinum . Gengið á brottfall liðinna ára Atli skólameistari segir að framhaldsskólakerfið í landinu eigi spennandi en jafnframt nokkuð óvissa tíma framundan . „ Annað sem ég held að muni gerast á næstu árum er að það mun væntanlega fækka talsvert í hópi fullorðinna nemenda í framhaldsskólunum , ekki aðeins hér á Akranesi heldur á landsvísu . Núna eru u.þ.b. sex og hálfur árgangur innritaður í framhaldsskólana . Núna útskrifast árlega um 130% af fjölda í dæmigerðum árgangi eða hátt í 6000 manns . Í Fjölbrautaskóla Vesturlands hafa um 20% verið nemendur sem eru fullorðið fólk . Þegar þessi kúfur verið tekinn niður og flestir þeirra fullorðnu sem vilja framhaldsskólamenntun hafa orðið sér út um hana , þá horfum við fram á að framhaldsskólarnir verði nær eingöngu með unglinga . “